open-index/open-wikipedia-markdown huggingface dataset:
მირზაჩული

**მირზაჩული**, **მშიერი სტეპი** ( ) — ვაკე შუა აზიაში, უზბეკეთში, ყაზახეთსა და ტაჯიკეთში. დიდწილად ტიპური ეფემერული უდაბნოა. მდებარეობს მდინარე სირდარიის მარცხენანაპირეთში, მისი ფერღანის ხეობიდან გამოსვლის ადგილზე, თურქესტანისა და ნურათაუს ქედების დასავლეთი ნაწილის შტოქედების მთისძირში. 

მირზაჩული გადაჭიმულია ჩრდილოეთით და ჩრდილო-აღმოსავლეთით მდინარე სირდარიის ხეობამდე, ხოლო ჩრდილო-დასავლეთით ყიზილყუმამდე. ფართობი დაახლოებით 10 ათ. კმ². სიმაღლე 230–385 მ. მდინარე სირდარიას აწყდება 6–20 მ სიმაღლის ბექით. მოსწორებულ სივრცეებს შორის ადგილ-ადგილ გვხვდება დადაბლებებიც, მათ შორის სარდობის ღრმული და სხვა. მირზაჩული განლაგებულია სირდარიის 3 ტერასაზე, რომლებიც აგებულია ლიოსისებრი თიხნარითა და ქვიშნარით, ხოლო სამხრეთ ნაწილში დროებითი ნაკადების პროლუვიური დანალექებით. 

გაზაფხულზე მოუხნავ მონაკვეთებზე ჩნდება მრავალფეროვანი ბალახეული მცენარეულობა (ისლი, თივაქასრა და სხვა), რომელიც მაისისთვის ხუნდება, რჩება ცერცვეკალა, ავშანი, მლაშობურა. მირზაჩულის ათვისება მიეკუთვნება XIX საუკუნის ბოლოს. პირველ მსოფლიო ომამდე დაიწყო საირიგაციო არხების აშენება. 

სახალხო კომისარების საბჭოს 1918 წლის 17 მაისის დეკრეტით „მორწყვის სამუშაოების ორგანიზაციის შესახებ თურქმენეთში“ გათვალისწინებული იყო მირზაჩულის 500 ათ. დესეტინა მიწის მორწყვა. XX საუკუნეში მის ტერიტორიაზე შეიქმნა არხების ქსელი და მირზაჩული მებამბეობის ერთ-ერთ უდიდეს რაიონად იქცა. მის ფარგლებშია ქალაქები გულისტანი და იანგიერი. 

უდაბნოს ადგილობრივი სახელწოდებაა მირზაჩული, სადაც „მირზა“, უზბეკურიდან — „მარზა“ ითარგმნება როგორც „მიჯნა“, „საზღვარი“, ხოლო „ჩული“ — „უწყლო სტეპი“, ესე იგი „სტეპის მიჯნა“. რუსულ ენაში ეს სახელწოდება თავისუფლად იყო კალკირებული როგორც „მშიერი სტეპი“. უფრო ჩრდილოეთით მდებარე სხვა მშიერი სტეპისგან განსასხვავებლად, ამ სტეპის სახელწოდებას ხშირად ერთვის განსაზღვრება სამხრეთი მშიერი სტეპი.

## სქოლიო
კატეგორია:უზბეკეთის უდაბნოები
კატეგორია:ყაზახეთის უდაბნოები
კატეგორია:ტაჯიკეთის უდაბნოები
დარო

**დარო** () — მუნიციპალიტეტი ესპანეთში, შედის ანდალუსიის ავტონომიური გაერთიანების გრანადის პროვინციის გუადიქსის კომარკის შემადგენლობაში.  ფართობი — 50 კმ². მოსახლეობა — 1634 კაცი (2020 წ.).

## იხილეთ აგრეთვე
* გრანადის მუნიციპალიტეტები

## რესურსები ინტერნეტში
* დარის მუნიციპალიტეტის ოფიციალური საიტი 

## სქოლიო
კატეგორია:გრანადის მუნიციპალიტეტები
გრიგოლ ლორთქიფანიძე (მრავალმნიშვნელოვანი)

საკუთარი სახელი **გრიგოლ ლორთქიფანიძე** შესაძლოა აღნიშნავდეს:

*გრიგოლ ლორთქიფანიძე — საქართველოს დემოკრატიული რესპუბლიკის სახელმწიფო მოღვაწე
*გრიგოლ ლორთქიფანიძე — რეჟისორი
*გრიგოლ II (ლორთქიფანიძე) — აფხაზეთის კათოლიკოსი

## იხილეთ აგრეთვე
*ლორთქიფანიძე
*გრიგოლი
აბადია

**აბადია** () — ქალაქი და მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ვალიე-დელ-ამბროსის  კომარკის შემადგენლობაში.  ფართობი — 44,85 კმ². მოსახლეობა — 336 კაცი (2020 წ.).

## იხილეთ აგრეთვე
* კასერესის მუნიციპალიტეტები

## რესურსები ინტერნეტში
* აბადიის მუნიციპალიტეტის ოფიციალური საიტი  

## სქოლიო
კატეგორია:კასერესის მუნიციპალიტეტები
კატეგორია:კასერესის ქალაქები
კრისტინა (ბადახოსი)

**კრისტინა** () — და მუნიციპალიტეტი ესპანეთში, შედის ესტრემადურის ავტონომიური გაერთიანების ბადახოსის პროვინციის ლას-ვეგას-ალტასის  კომარკის შემადგენლობაში.  ფართობი — 15,8 კმ². მოსახლეობა — 551 კაცი (2020 წ.).

## იხილეთ აგრეთვე
* ბადახოსის მუნიციპალიტეტები

## რესურსები ინტერნეტში
* კრისტინას მუნიციპალიტეტის ოფიციალური საიტი 

## სქოლიო
კატეგორია:ბადახოსის მუნიციპალიტეტები
ლას-ტრეს-ვილიასი

**ლას-ტრეს-ვილიასი** () — მუნიციპალიტეტი ესპანეთში, შედის ანდალუსიის ავტონომიური გაერთიანების ალმერიის პროვინციის ლოს-ფილაბრეს-ტაბერნასის კომარკის შემადგენლობაში.  ფართობი — 85 კმ². მოსახლეობა — 565 კაცი (2020 წ.).

## იხილეთ აგრეთვე
* ალმერიის მუნიციპალიტეტები

## რესურსები ინტერნეტში
* ლას-ტრეს-ვილიასის მუნიციპალიტეტის ოფიციალური საიტი

## სქოლიო
კატეგორია:ალმერიის მუნიციპალიტეტები
ტურფასებრნი

**ტურფასებრნი** () — თანაბარფრთიანი ნემსიყლაპიების (*Zygoptera*) ოჯახი. აქვთ ფართო, ძლიერ ფოროვანი ფრთები, რომელთა შლილი 60–75 მმ-ია. მამლის სხეულის შეფერილობა ჩვეულებრივ ლითონისებრად მბზინავი ლურჯია; სახელი ეწოდებათ ლამაზი შესახედაობის გამო. ცნობილია 170-ზე მეტი სახეობა. გავრცელებული არიან მთელ დედამიწაზე. და შეტანილია საქართველოს „წითელ ნუსხაში“. მამლებისათვის დამახასიათებელია მკვეთრად გამოხატული ტერიტორიული ქცევა წყალთან. მატლები მდინარი წყლების ბინადრები არიან.

## სქოლიო 
*
წმინდადმახვიარასებრნი

**წმინდადმახვიარასებრნი** () — პეპლების ოჯახი. ფრთების შლილი 2–15 მმ-ია; წინები და უკანები აგებულებით ერთმანეთის მსგავსია. ხორთუმი არ აქვთ. ულვაშები ძალიან მოკლეა. დედალი დებს 30 ათასამდე კვერცხს, რომლებსაც ფრენის დროს აფრქვევს მიწაზე. მუხლუხებს მუცელზე ხუთი წყვილი ფეხი აქვთ, ნიადაგში რამდენიმე წლის განმავლობაში ვითარდებიან, იკვებებიან მცენარეთა ფესვებით; ზოგიერთი ტროპიკული სახეობა ხის ტანში ვითარდება. ცნობილია 250-მდე სახეობა. გავრცელებული არიან ფართოდ, განსაკუთრებით ბევრია ტროპიკებში. ჩვეული სახეობაა სვიის წმინდადმახვიარა (*Hepialus humuli*). კავკასიაში გვხვდება გვარ *Phassus*-ის მსხვილი სახეობები. აღსანიშნავია ენდემური სახეობა და რელიქტი კავკასიური (ანუ შამილის) წმინდადმახვიარა (*Zenophassus schamyl*), რომელიც საქართველოს „წითელ ნუსხაშია“ შეტანილი.

## სქოლიო 
*
ანხელ ფერნანდესი

**ანხელ ფერნანდეს პერესი** (დ. 16 სექტემბერი, 1988) — ესპანელი ხელბურთელი, „ვივე კიელცესა“ და ესპანეთის ხელბურთელთა ეროვნული ნაკრების წევრი.

ის იყო ნაკრების წევრი 2017 წლის ხელბურთის მსოფლიო ჩემპიონატზე.

## სქოლიო
კატეგორია:ესპანელი ხელბურთელები
კატეგორია:ცოცხალი ადამიანები
ვირან მოროსი

**ვირან მოროსი** (დ. 15 დეკემბერი, 1983) — ესპანელი ხელბურთეელი. „პარი სენ-ჟერმენისა“ და ესპანეთის ხელბურთელთა ეროვნული ნაკრების წევრი.

ის იყო ნაკრების წევრი 2019 წლის ხელბურთის მსოფლიო ჩემპიონატზე.

## სქოლიო
კატეგორია:ესპანელი ხელბურთელები
კატეგორია:ცოცხალი ადამიანები
გედეონ გვარდიოლა

**გედეონ გვარდიოლა** (დ. 1 ოქტომბერი, 1984) — ესპანელი ხელბურთელი. „რაინ-ნეკარ ლევიონისა“ და ესპანეთის ხელბურთელთა ეროვნული ნაკრების წევრი.

გვარდიოლას ტყუპი ძმა, ისასიას გვარდიოლა, აგრეთვე პროფესიონალი ხელბურთელია.

## სქოლიო
კატეგორია:ესპანელი ხელბურთელები
კატეგორია:ცოცხალი ადამიანები
კატეგორია:ესპანეთში დაბადებულები
ედუარდო გურბინდო

**ედუარდო გურბინდო მარტინესი** (დ. 8 ნოემბერი, 1987) — ესპანელი ხელბურთეელი. ფრანგული კლუბ „ნანტისა“ და ესპანეთის ხელბურთელთა ეროვნული ნაკრების წევრი.

ის იყო ნაკრების წევრი 2017 და 2019 წლების ხელბურთის მსოფლიო ჩემპიონატზე. 2018 წელს გახდა ევროპის ჩემპიონი. არის ევროპზის ერთგზის ვერცხლისა (2016) და ერთგზის ბრინჯაოს მედლის პრიზიორი. 2011 წელს მოიპოვა ბრინჯაოს მედალი მსოფლიო ჩემპიონატზე.

## სქოლიო
კატეგორია:ესპანელი ხელბურთელები
კატეგორია:ცოცხალი ადამიანები
ქოჩორასებრნი

**ქოჩორასებრნი** () — ღამის პეპლების ოჯახი. ფრთის შლილი 40–60 სმ-ია (ზოგჯერ უფრო მეტიც), დაწყობილია სახურავისებურად; წინები წაგრძელებულია, მათი უკანა მხარე ხშირად კბილაკის ან ქოჩრის მსგავსი შვერილითაა (აქედან სახელწოდება); შეფერილობა რუხი ან მურაა, იშივათად კაშკაშა, შემნიღბველი. ცნობილია დაახლოებით 3000 სახეობა. გავრცელებული არიან ზომიერ და ტროპიკულ სარტყლებში. კვერცხს დებენ ფოთლებზე. მუხლუხები ჩვეულებრივ შიშველია, ტანზე ხშირად განვითარებული აქვთ გამონაზარდები, რაც მათ უცნაურ ფორმას აძლევს; იკვებებიან ხეებისა და ბუჩქების ფოთლებით; მრავალი სახეობა მონოფაგია. ჭუპრდებიან პარკებში — ხის ქერქზე, ფოთლებს შორის ან ნიადაგში. იზამთრებენ ჭუპრის ფაზაში, იშვიათად კვერცხისაში. წელიწადში იძლევიან ერთ ან ორ თაობას. ზოგიერთი ქოჩორა ზიანს აყენებს ტყის ჯიშებს.

## სქოლიო 
*
ვილიაალბა-დე-ლოს-ბაროსი

**ვილიაალბა-დე-ლოს-ბაროსი** () — ქალაქი და მუნიციპალიტეტი ესპანეთში, შედის ესტრემადურის ავტონომიური გაერთიანების ბადახოსის პროვინციის ტიერა-დე-ბაროსის  კომარკის შემადგენლობაში.  ფართობი — 90,8 კმ². მოსახლეობა — 1475 კაცი (2020 წ.).

## იხილეთ აგრეთვე
* ბადახოსის მუნიციპალიტეტები

## რესურსები ინტერნეტში
* ვილიაალბა-დე-ლოს-ბაროსის მუნიციპალიტეტის ოფიციალური საიტი 

## სქოლიო
კატეგორია:ბადახოსის მუნიციპალიტეტები
კატეგორია:ბადახოსის ქალაქები
დონალდ რამსფელდი

**დონალდ რამსფელდი** (დ. 9 ივლისი, 1932 — გ. 29 ივნისი, 2021) — ამერიკელი ბიზნესმენი, თანამდებობის პირი და პოლიტიკოსი. 1963-1969 წლებში – აშშ-ის წარმომადგენლობითი პალატის წევრი. 1974-1975 წლებში იყო თეთრი სახლის აპარატის უფროსი. 1973-1974 წლებში რამსფილდი იყო ამერიკის შეერთებული შტატების ელჩი ნატოში. 1970-1971 წლებში – აშშ-ის პრეზიდენტის მრჩეველი. რამსფილდი იყო აშშ-ის რიგით მე-13 სამხედრო მდივანი 1975-1977 წლებში. 2001-2006 წლებში ხელმეორედ იკავებდა აშშ-ის რიგით 21-ე სამხედრო მდივნის თანამდებობას.

## რესურსები ინტერნეტში
* ოფიციალური საიტი

## სქოლიო
კატეგორია:ამერიკელი პოლიტიკოსები
სპეციალური ოპერაციების ძალები

მინი|254x254პქ|აშშ-ს სპეციალური ოპერაციების ძალები რაკაში, სირია, 2016
**სპეციალური ოპერაციების ძალები, სპეცრაზმი** ან **სპეცდანიშნულების რაზმი** — ელიტური სამხედრო ან საპოლიციო ქვედანაყოფი, რომელსაც ევალება სპეციალური ოპერაციების ჩატარება. სპეციალურ ოპერაციები არის მოქმედებები, რომლებსაც ატარებენ სპეციალურად განსაზღვრული, ორგანიზებული, გაწვრთნილი და აღჭურვილი ძალები, რომელთა რიგებს ავსებს შერჩეული პერსონალი და იყენებს სპეციალურ ტაქტიკებსა და მეთოდებს.

მსოფლიოს ისტორიის მანძილზე მრავალ ქვეყანას ჰყავდა ელიტური სამხედრო ქვედანაყოფები, თუმცა დღევანდელი სპეციალური ოპერაციების ძალები მეოცე საუკუნეში წარმოიშვა, ძირითადად, მეორე მსოფლიო ომის პერიოდში, როცა ომში მონაწილე ყველა ქვეყანა აყალიბებდა სამხედრო დანაყოფებს, რომლებიც სპეციალურ ოპერაციებს ატარებდნენ მტრის ზურგში.

სხვადასხვა ქვეყნის სპეციალური ოპერაციების ძალების კომპეტენციაში შედის საჰაერო-სადესანტო ოპერაციები, აჯანყების საწინააღმდეგო მოქმედებები, კონტრტერორიზმი, საიდუმლო ოპერაციები, პირდაპირი სამხედრო მოქმედება, ტყვეთა გათავისუფლება, მაღალი მნიშვნელობის სამიზნის განადგურება ან დატყვევება და სადაზვერვო მოქმედებები.

როგორც წესი, სპეციალური ოპერაციების ძალებს გააჩნიათ ქვეყნის სამხედრო ფორმირებებს შორის საუკეთესო შეიარაღება, აღჭურვილობა და სამხედრო მომზადება.

## გალერეა 

ფაილი:Italian Arditi.jpg|იტალიური არდიტის კორპუსი, 1918 წელი. არდიტი პირველი მსოფლიო ომის დროს იტალიის სპეციალური დანიშნულების ელიტური ქვედანაყოფი იყო.
ფაილი:These men have earned the bloody reputation of being skillful jungle fighters. They are U.S. Marine Raiders gathered... - NARA - 520643.tif|აშშ-ს საზღვაო ქვეითთა კორპუსის რეიდერები კუნძულ ბუგენვილზე, 1943, მეორე მსოფლიო ომის წყნარი ოკეანის კამპანიისას. აშშ-ს ერთ-ერთი ელიტური ქვედანაყოფი მეორე მსოფლიო ომის დროს.
ფაილი:Special Air Service in North Africa E 21337.jpg|ბრიტანული „სასის“ (SAS - Special Air Service) წევრები ჩრდილოეთ აფრიკაში, მეორე მსოფლიო ომი.
ფაილი:Irish Army Ranger Wing Ford Special Recon Vehicle in Chad (4109830420).jpg|ირლანდიელი სპეცრაზმელები ჩადში.

## გამოყენებული ლიტერატურა 
* North Atlantic Treaty Organization (13 December 2013). "Allied Joint Doctrine for Special Operations". *NATO Standard Allied Joint Publication*. Brussels: NATO Standardization Agency. AJP-3.5 (Edition A, Version 1): 1-1
* Richard Bowyer, Dictionary of Military Terms, Bloomsbury Reference (2005-08).
* Thomas, David (October 1983). "The Importance of Commando Operations in Modern Warfare 1939-82". *Journal of Contemporary History*. **18** (4): 689–717.
კატეგორია:შეიარაღებული ძალები
კატეგორია:სამხედრო ფორმირებები
ნატალია ორეირო

**ნატალაი მარისა ორეირო იგლესიასი** (დ. 19 მაისი, 1977) — ურუგვაელი მსახიობი, მომღერალი და მოდის დიზაინერი. ორეირამ მოზარდობის პერიოდში მონაწილეობა მიიღო 30-ზე მეტ რეკლამაში. გამოშვებული აქვს 3 სტუდიური ალბომი, 16 მუსიკალური ვიდეო, 15 სინგლი და 3 საუნდტრეკი.

## რესურსები ინტერნეტში
* ოფიციალური საიტი

## სქოლიო
კატეგორია:ურუგვაელი მსახიობები
კატეგორია:ურუგვაელი მომღერლები
კატეგორია:ცოცხალი ადამიანები
ალექს დუიშებაევი

**ალექს დუიშებაევი** (; დ. 17 დეკემბერი, 1992) — ესპანელი ხელბურთელი. „ვივე კიელცესა“ და ესპანეთის ხელბურთელთა ეროვნული ნაკრების წევრი.

მისი დედა არის რუსული წარმოშობის. დუიშებაევის მამა, ტალანტ დუიშებაევი არის ყირგიზული წარმოშობის ყოფილი ხელბურთელი, ამჟამად მწვრთნელი. ალექსის ძმა, დანიელ დუიშებაევი აგრეთვე ხელბურთელია.

## სქოლიო
კატეგორია:ესპანელი ხელბურთელები
კატეგორია:ცოცხალი ადამიანები
თავკომბალა (მცენარე)

**თავკომბალა** () — მცენარეთა გვარი რთულყვავილოვანთა ოჯახისა. ფესურიანი, უპირატესად მრავალწლოვანი ბალახებია. აქვთ სწორმდგომი ღეროები, რომლებიც სიმაღლეში 0,5–2 მეტრია. ფოთლები მორიგეობით განლაგებული, ფრთისებურად განკვეთილი და ეკლებით დაკბილულია, იშვიათად მთლიანი, ხშირად ფესვთანურ როზეტებში. მრავალრიცხოვანი ყვავილები ძაბრისებრი ლურჯ-მოცისფრო ან მოთეთრო გვირგვინებითაა (ერთყვავილიანი კალათები), შეკრებილია ღეროს წვერზე და მის ტოტებზე სფეროსებრ თავაკებში. ნაყოფი თესლურაა, სიგრძით 1 სმ-მდე, ქოჩრით. ცნობილია 125–130 სახეობა. გავრცელებული არიან ევრაზიისა და აფრიკის (ჩრდილო-აღმოსავლეთი და აღმოსავლეთი) გარეტროპიკულ (არქტიკისა და ტყიანი ზონის მნიშვნელოვანი ნაწილის გარდა) და სუბტროპიკულ რეგიონებში. ბევრი სახეობა კარგი თაფლოვანი მცენარეა, ზოგიერთი — დეკორატიული, კულტივირებულია დასავლეთ ევროპაში. რიგი სახეობების (ჩვეულებრივი თავკომბალა, *E. ritro*; ბურთთავა თავკომბალა, *E. sphaerocephalus*) ნაყოფი შეიცავს ქინოლინის ალკალოიდებს, რომელთაგან ძირითადია ექინოფსინი (მოქმედების მიხედვით სტრიქნინს ჰგავს).

ქართლურად ეწოდება **კოწიწბურთა**; კახურად — **ზღარბა-ნარი**; ფშავურად — **თავბურთა**; მესხურად — **გოლგოთინა**, **კოსტარდილა**; მესხურად და ჯავახურად — **გორგოშა-ბალახი**, **გოლგოთო**, **აბოს კვერცხი**; ლეჩხუმურად — **ვირიბალახი**.

## სქოლიო 
*
მონოფაგია

[250პქ|მინი|მარჯვნივ|[დიდი პანდა იკვებება მხოლოდ ბამბუკის ზოგიერთი სახეობით]]
**მონოფაგია** ( — „ერთი“ და  — „შთამნთქმელი“) — ცხოველთა სპეციალიზებული კვება ერთი სახეობის საკვებით. იგი კვების სპეციალიზაციის უკიდურესი ხარისხია. ხშირად ვხვდებით სახეობათა დიდი რაოდენობის მქონე ჯგუფებში, განსაკუთრებით მცენარეჭამია მწერებში (მ.შ. ზოგიერთი ქერცლფრთიანი, ხოჭოები, ფოთოლრწყილები, ბუგრები), აღნიშნულია ჭიაყელებში, კიბოსნაირებსა და მოლუსკებში, აგრეთვე პარაზიტულ სახეობებში (მაგ., ნემატოდა *Cystoopsis acipenseris* ცხოვრობს მხოლოდ ცქვრინში, მონოგენეზური მწოველა *Anchylodiscus siluri* ნაპოვნია მხოლოდ ლოქოში). ხერხემლიანთა შორის მონოფაგია შემჩნეულია ზოგიერთ ფიტოფაგში; მაგ., პალმის სვავი (*Anchylodiscus siluri*) იკვებება ზეთის პალმის ნაყოფით, ზოგიერთი კოლიბრი — განსაზღვრული სახეობის მცენარეების ნექტრით. მონოფაგიის გაგება საკმაოდ პირობითია. ასე მაგალითად, კომბოსტოს თეთრულა ვითარდება ძირითადად კომბოსტოში, მაგრამ შესაძლოა იკვებებოდეს კომბოსტოსებრთა ოჯახის სხვა წარმომადგენლებითაც (ამ შემთხვევაში საუბრობენ ოლიგოფაგიაზე). შდრ. პოლიფაგია.

## სქოლიო 
კატეგორია:კვების ეკოლოგია
დიმიტრი ნიკიტინი

**დიმიტრი ალექსის ძე ნიკიტინი** () — რუსი ფოტოგრაფი.

## ბიოგრაფია
დიმიტრი ნიკიტინზე მწირე ცნობები არსებობს. ცნობილია რომ, ნიკიტინმა იმსახურა ტფილისში დაახლოებით 20 წელი. 1863 წელს მუშაობს ექიმის თანაშემწედ ჰოსპიტალში, მიიწევს სამსახურეობრივ საფეხურებზე, ხდება საგანგებო დავალებათა ჩინოვნიკი, თავისუფალ დროს კი ფოტოგრაფიას უთმობს.

1874 წელს ტფილისში შეიქმნა კავკასიის სამხატვრო საზოგადოება რეგიონში სამხატვრო მოღვაწეობის განვითარების მიზნით. საზოგადოებამ დააარსა მხატვრულ ნაწარმოებთა მუდმივი გამოფენა და ითვალისწინებდა გადაღებებისთვის ფოტოგრაფიული პავილიონის მოწყობასაც. ამგვარად, პროფესიონალ ფოტოგრაფებსა და ფოტოგრაფიის მოყვარულებს გაუჩნდათ ურთიერთობის, ფოტოგრაფიის პრობლემებზე მსჯელობის, გამოფენილი ნამუშევრების შეფასებისა და გამოცდილების გაზიარების შესაძლებლობა.

დ. ნიკიტინი, ვ. ბარკანოვი და დ. ერმაკოვი მივლინებული იყვნენ კავკასიის ფრონტის რუსული ჯარების შტაბში და ქმნიდნენ 1877-1878 წლების რუსეთ-ოსმალეთის ომის ფოტომატიანეს. ჩანახატები და გრავიურები მათი ფოტოსურათების მიხედვით იბეჭდებოდა ილუსტრირებულ ჟურნალებში. სამხედრო სურათების ალბომებმა დ. ნიკიტინი ცნობილი გახადეს. იმ დროის ტექნიკური შესაძლებლობების გათვალისწინებით ფოტოსურათები სტატიური იყო. მაგრამ ავტორი არჩევდა ფონს რუსი ჯარისკაცების ჯგუფური სურათების გადასაღებად, მხატვრულად განალაგებდა მათ, კარგად ჩანდა ეროვნული ტანსაცმლის დეტალები, იარაღი. ის იღებდა ჯარების პოზიციებს, ცდილობდა მიეღწია მკაფიო პლანებისა და გამოსახულების სიღრმისეული სიმკვეთრისათვის. მოგვიანებით დ. ნიკიტინი დიდი წარმატებით ათავსებდა თავის ფოტოსურათებს სხვადასხვა გამოფენებზე.

## რესურსები ინტერნეტში
* photomuseum.org.ge // გერსამია გ., ფოტოგრაფიის ქართული მუზეუმი — დიმიტრი ნიკიტინი 
* mrf.museumart.ru // Музей Российской фотографии — Фотограф Дмитрий Алексеевич Никитин

კატეგორია:რუსი ფოტოგრაფები
იულენ აგინაგალდე

**იულენ აგინაგალდე** (დ. 8 დეკემბერი, 1982) — ესპანელი ხელბურთელი. „ვივე კიელცესა“ და ესპანეთის ხელბურთელთა ეროვნული ნაკრების წევრი. არის მსოფლიოს ერთგზის (2013) და ევროპის ორგზის (2018, 2020) ჩემპიონი.

## სქოლიო
კატეგორია:ესპანელი ხელბურთელები
კატეგორია:ცოცხალი ადამიანები
ბარუხის გეგმა

**ბარუხის გეგმა** () — ამერიკული გეგმა, რომელიც წარედგინა გაეროს ატომური ენერგიის კომისიას. გეგმის მიხედვით აშშ სთავაზობდა სხვა ქვეყნებს ეთანამშრომლათ ატომის მშვიდობიანი გამოყენების მიმართულებით. 1946 წლის 14 ივნისს გეგმა წარადგინა აშშ-ის პრეზიდენტ ფრანკლინ დელანო რუზველტის მრჩეველმა ბერნარდ ბარუხმა.

ბარუხის გეგმის მიხედვით უნდა შექმნილიყო საერთაშორისო „ატომური განვითარების სააგენტო“ და მას უნდა გადასცემოდა კონტროლი ბირთვულ წარმოებაზე და ქვეყნებს შორის გაეცვალა კვლევის შედეგები. სააგენტოს კონტროლი უნდა განეხორციელებინა ადგილზე საერთაშორისო შემოწმების ფარგლებში. გეგმა ითვალისწინებდა იმ ქვეყნების ბირთვული პროგრამების მონიტორინგის მექანიზმის შემოღებას, რომლებიც თანამშრომლობენ საერთაშორისო ინსპექტირების ფარგლებში. გაეროს ატომური ენერგიის კომისია უნდა გამხდარიყო ამ სააგენტოს ცენტრალური ორგანო. ამასთანავე იგი არ დაექვემდებარებოდა უშიშროების საბჭოს და მასში გადაწყვეტილებებს მიიღებენ ხმათა უმრავლესობით.

ბარუხის გეგმას არ დაეთანხმა სსრკ, ვინაიდან მისი მიღების შემთხვევაში, იგი აშკარად შეანელებდა სსრკ-ის მოძრაობას ბირთვული პოტენციალის მიმართულებით, რაც აუცილებელად მიაჩნდათ საკუთარი უსაფრთხოების უზრუნველსაყოფად. ეს საჭიროება აშკარა გახდა მას შემდეგ, რაც აშშ-მა თავისი ძალა აჩვენა 1945 წლის 6 და 9 აგვისტოს, როდესაც ბირთვული ბომბები ჩამოყარა ქალაქებში ჰიროსიმასა და ნაგასაკში. ამიტომ საბჭოთა დიპლომატიამ გაეროს კონფერენციაზე წამოაყენა ატომური ენერგიის გამოყენებაზე უარის თქმის იდეა.

საბოლოოდ, გეგმა არ მიუღიათ უსაფრთხოების საბჭოში საბჭოთა ვეტოს გამო. კომისიამ 1949 წელს შეწყვიტა საქმიანობა. „ბარუხის გეგმის“ მარცხისა და საპასუხო საბჭოთა ინიციატივის შემდეგ, მსოფლიოში ბირთვული შეიარაღების შეჯიბრი დაიწყო.

## რესურსები ინტერნეტში
*Atomic Archive: The Baruch Plan 
*David J Holloway. 2020. "The Soviet Union and the Baruch Plan." 

კატეგორია:ცივი ომი
კატეგორია:ენერგეტიკული პოლიტიკა
კატეგორია:1946 წელი საერთაშორისო ურთიერთობებში
კატეგორია:1946 წელი აშშ-ში
ზარათი (სიაზანის რაიონი)

**ზარათი** - აზერბაიჯანის რესპუბლიკის სიაზანის რაიონში სოფელი .

## მოსახლეობა 
სოფელში ცხოვრობს 1410 ადამიანი (2009).  მოსახლეობის უმეტესობა არის ეთნიკური თათები.

## სქოლიო 
კატეგორია:სიაზანის რაიონის სოფლები
ოლიგოფაგია

**ოლიგოფაგია** ( — „მცირე“, „მცირეოდენი“ და  — „შთამნთქმელი“) — ცხოველთა კვების რეჟიმი, როდესაც ისინი მხოლოდ რამდენიმე სახეობის საკვებს ჭამენ. ოლიგოფაგებს განეკუთვნება მრავალი ფეხსახსრიანი, რიგი ჭიაყელები, მოლუსკები, თევზები, ფრინველები (მწერიჭამიები, მარცვლეულჭამიები, ნაყოფჭამიები, მტაცებლები — თევზიჭამიები, ორნითოფაგები), ძუძუმწოვრები (ბალახიჭამიები, ნაყოფჭამიები და სხვ.). მცენარეჭამია მწერებს შორის ოლიგოფაგების ტიპური მაგალითებია თეთრულების სახეობები, რომლებიც გარკვეული ოჯახების — კომბოსტოსებრთა, პარკოსანთა და სხვათა — მცენარეებზე ვითარდებიან. ოლიგოფაგები განსაკუთრებით გავრცელებული არიან ტროპიკულ ტყეებში, სადაც სახეობებს შორის ძლიერი კონკურენციაა საკვებზე. გამოყოფენ კვებაში სპეციალიზაციის უკიდურეს ფორმას — მონოფაგიას.

## სქოლიო 
კატეგორია:კვების ეკოლოგია
ჩესტერ უილიამ ნიმიცი

**ჩესტერ უილიამ ნიმიცი** (ინგლ. Chester William Nimitz; დ. 24 თებერვალი, 1885 – გ. 20 თებერვალი, 1966) — აშშ-ს საზღვაო ძალების ფლოტის ადმირალი. ნიმიცმა დიდი როლი ითამაშა მეორე მსოფლიო ომის წყნარი ოკეანის თეატრში, სადაც ის სარდლობდა მოკავშირეთა საზღვაო, სახმელეთო და საჰაერო ძალებს.

ჩესტერ ნიმიცი გერმანული წარმოშობის ტეხასელი იყო. წყნარი ოკეანის კუნძულების იაპონელთაგან გათავისუფლების წარმატებული სტრატეგიის გამო მეტსახელად ნიმიცს „კუნძულზე მხტუნავი“  შეარქვეს.

## ლიტერატურა 
* Potter, E. B. (1976). *Nimitz*. Annapolis, MD: Naval Institute Press.

## რესურსები ინტერნეტში 
* ფლოტის ადმირალი ჩესტერ უ. ნიმიცი (ჟურნალ „Time“-ის სტატია) 

## სქოლიო
კატეგორია:დაბადებული 24 თებერვალი
კატეგორია:დაბადებული 1885
კატეგორია:გარდაცვლილი 20 თებერვალი
კატეგორია:გარდაცვლილი 1966
კატეგორია:ამერიკელი სამხედრო მოღვაწეები
კატეგორია:ამერიკელი ფლოტის ადმირლები
ვინაია-პიტაკა

250პქ|მინი
**ვინაია-პიტაკა** — ბუდისტური რელიგური ტექსტების კრებულის, ტრიპიტაკას, ერთ-ერთი შემადგენელი ნაწილი. 

დაწერილია პალიზე, ძველ ინდურ სალაპარაკო ენაზე. წარმოადგენს წესებს ბუდისტი ბერებისა და მონაზვნებისთვის მონასტრული ცხოვრების შესახებ. ასევე, ტექსტში ჩამოყალიბებულია რჩევა-დარიგებები ერისკაცებისთვის. 

ვინაია-პიტაკაში ყალიბდება 227 წესი ბუდისტი ბერ-მონაზვნებისთვის და 5 წესი ჩვეულებრივი ბუდისტებითვის. ერისკაცებისთვის ეს ხუთი წესი მოიცავს: ზიანის მიყენებისგან, ტყუილის თქმისგან, სხვისი ქონების მითვისებისგან, გრძნობების არასათანადოდ გამოვლენისგან თავის შეკავებასა და ფხიზელი ცნობიერების ქონას.

## რესურსები ინტერნეტში
*ვინაია-პიტაკა britannica.com-ზე
*Vinaya Pitaka The Basket of the Discipline

კატეგორია:ბუდიზმი
ნეკროფაგია

**ნეკროფაგია** ( — „მკვდარი“ და  — „შთამნთქმელი“), *ლეშისმჭამელობა* — ცხოველთა კვების რეჟიმი, როდესაც ისინი სხვა ცხოველების ლეშით იკვებებიან. ნეკროფაგებს შორისაა მრავალი მწერი (ლეშიჭამიასებრნი, ტყავიჭამიასებრნი, ორფრთიანთა მატლები), ზოგიერთი ფრინველი (ორბი, სვავი, მარაბუ, ყორანი) და ძუძუმწოვარი (აფთარი, ტურა).

ნეკროფაგები აგრეთვე ეწოდებათ ფაგოციტებს, ისინი შთანთქავენ ქსოვილთა ნარჩენებს, რომლებიც გამუდმებით კვდებიან და ახლდებიან.

## სქოლიო 
კატეგორია:კვების ეკოლოგია
კოპროფაგია

**კოპროფაგია** ( — „განავალი“ და  — „შთამნთქმელი“) — ცხოველთა კვების რეჟიმი, როდესაც ისინი იკვებებიან ექსკრემენტებით. უხერხემლოებს შორის კოპროფაგია გავრცელებულია მრავალ მცირეჯაგრიან ჭიაში და განსაკუთრებით მწერებში (ფუნდურები, წყლის ხოჭოები და ორფრთიანთა მატლები, ჯავშნიანი ტკიპები და სხვ.). კოპროფაგები ასწრაფებენ ორგანული ნარჩენების დაშლას, ხელს უწყობენ ნიადაგის ჰუმიფიკაციის პროცესს. ძუძუმწოვრებს შორის კოპროფაგები არიან კურდღლისნაირნი და მრავალი მღრღნელი, რომლებიც საკუთარ ექსკრემენტებს ჭამენ; ამგვარად საკვები ორჯერ გაივლის მათ საჭმლის მომნელებელ ტრაქტს, რაც საჭმლის მონელების ეფექტურობას ზრდის. კოპროფაგიის წყალობით განავალში არსებული ნაწლავის მიკროფლორა უზრუნველყოფს ცელულოზისა და სხვა ნაერთების უფრო მეტად დაშლას, აზოტოვან ნაერთთა რეუტილიზაციას, მათ შორის მიკროფლორის მიერ გამომუშავებული ამინომჟავებისა და ვიტამინების.

## სქოლიო 
კატეგორია:კვების ეკოლოგია
ანხელ მონტორო

**ანხელ მონტორო** (დ. 10 აპრილი, 1989) — ესპანელი ხელბურთელი. „კადეტენ შაფჰაუზენისა“ და ესპანეთის ხელბურთელთა ეროვნული ნაკრების წევრი. თამაშობს მარჯვენა მცველის პოზიციაზე. 2013 წელს ესპანეთის ნაკრებთან ერთად მოიგო მსოფლიო ჩემპიონატი.

## რესურსები ინტერნეტში
* პროფილი „ბარსელონას“ საიტზე 
* პროფილი ევროპის ხელბურთის ფედერაციის საიტზე

კატეგორია:ესპანელი ხელბურთელები
კატეგორია:ცოცხალი ადამიანები
სხლითი (მრავალმნიშვნელოვანი)

საკუთარი სახელი **სხლითი** შეიძლება აღნიშნავდეს:

* სხლითი — სოფელი თიღვის მუნიციპალიტეტში
* სხლითი — სოფელი ხარაგაულის მუნიციპალიტეტში
დეტრიტოფაგია

**დეტრიტოფაგია** (დეტრიტი და  — „შთამნთქმელი“) — ცხოველთა კვება დეტრიტით. დეტრიტოფაგებს განეკუთვნებიან მრავალჯაგრიანი და მცირეჯაგრიანი ჭიები, სხვადასხვა წყლის მწერის მატლები, ნიჩაბფეხიანები, ლაყუჩფეხიანები, კრილი, გარსიანები, ორსაგდულიანები, ციბრუტელები და სხვ. ხშირად მათ ასევე მიაკუთვნებენ ნიადაგის ცხოველებს (მწერების მატლები, წვიმის ჭიები), რომლებიც საკვებად იყენებენ მკვდარ ორგანიზმებს და მცენარეებისა და ცხოველების ცხოველმოქმედების პროდუქტებს. ნაწილი სპეციალური საფილტრი აპარატის მეშვეობით ფილტრავს დეტრიტის მცირე ნაწილაკებს, მეორენი უშუალოდ ჭამენ მას.

## სქოლიო 
კატეგორია:კვების ეკოლოგია
დეტრიტი

**დეტრიტი** ( — „გასრესილი“, „დაფხვნილი“) — მკვდარი ორგანული და ნაწილობრივ მინერალიზებული ნივთიერება, რომლის ნაწილაკები წყლის სიზრქეშია შეტივტივებული ან ზოგჯერ ფსკერზეა დამჯდარი. წარმოადგენს მრავალი ცხოველის საკვების წყაროს (იხ. დეტრიტოფაგია).

## სქოლიო 
კატეგორია:წყლის ეკოლოგია
კატეგორია:ეკოლოგიური ტერმინები
ევრიფაგია

**ევრიფაგია** ( — „ფართო“ და  — „შთამნთქმელი“), **ყოვლისმჭამელობა**, **პანტოფაგია** ( — „საყოველთაო“) — საკვები რეჟიმი იმ ცხოველებისა, რომლებიც ჭამენ ცხოველური და მცენარეული შედგენილობის სხვადასხვა საკვებს. იგი პოლიფაგიის უკიდურესი ხარისხია. ახასიათებს, მაგალითად, გარეულ ღორს, მურა დათვს, რუხ ვირთაგვას, ყორანს, უხერხემლოებიდან — ტარაკანების სინანთროპულ სახეობებს, ბევრ გველკუდას. ევრიფაგებს სხვა ცხოველებთან შედარებით უპირატესობა აქვთ, რამდენადაც შეუძლიათ მრავალნაირ გარემო პირობებში, უფრო ფართო არეალებში არსებობა. ზოგიერთი ევრიფაგი, განსაკუთრებით სინანთროპები, კოსმოპოლიტური სახეობა გახდა.

## სქოლიო 
კატეგორია:კვების ეკოლოგია
Wolt

**Wolt** — ფინური ტექნოლოგიური კომპანია, რომელიც ცნობილია მისი მიწოდების პლატფორმით. Wolt-ის აპლიკაციებისა (iOS და Android) და ვებგვერდის გამოყენებით  მომხმარებელს შეუძლია შეუკვეთოს საკვები და სხვა საგნები რესტორნებს ან/და სავაჭრო პარტნიორებს. მომხმარებელს შეუძლია სასურველ მისამართზე მიიღოს შეკვეთა კურიერების მეშვეობით ან თან წაიღოს ის.

2021 წლის ნოემბრის მდგომარეობით, კომპანია ვოლტი DoorDash-ის მფლობელობაშია.

2021 წლის მაისის მდგომარეობით, ვოლტი მოღვაწეობს 23 ქვეყანაში და 180-ზე მეტ ქალაქში, მათ შორისაა ტამპერე, ტურკუ, ტალინი, სტოკჰოლმი, ვილნიუსი, კოპენჰაგენი, პრაღა, ბრნო, ბაქო, თბილისი, ათენი, თელ-ავივი, ბერლინი და ტოკიო. ვოლტს ჰყავს 45 000-ზე მეტი სავაჭრო პარტნიორი, 90 000 კურიერის პარტნიორი და 12 მილიონი რეგისტრირებული მომხმარებელი  (2021 წლის ივნისი).

ვოლტმა  მოიზიდა $ 856 მილიონი    ინვესტორებისგან, მათ შორის ICONIQ Capital, Highland Europe, 83North, EQT Ventures, Tiger Global, DST Global, Prosus, KKR, Coatue, Inventure, Lifeline Ventures, Supercell დამფუძნებლის და აღმასრულებელი დირექტორია ილკა  პაანანენისა და ნოკიას თავმჯდომარე რისტო სილასმასგან. ვოლტს 3200-ზე მეტი თანამშრომელი ჰყავს 23 ქვეყანაში.

2020 წელს, *Financial Times*-მა ვოლტი ევროპის ყველაზე სწრაფად მზარდი კომპანიების FT:1000 რეიტინგში მეორე ადგილზე დაასახელა.

2021 წლის ნოემბერში, აქციათა გაცვლის შედეგად, რომლითაც ვოლტის აქციონერებმა DoorDash აქციების უმცირესობა მიიღეს, რომლის ღირებულებაც 8.1 მილიარდი ამერიკული დოლარია,  ვოლტი DoorDash-თან გაერთიანდა. 
### განვითარების გზა
* 2014: Wolt დაარსდა ჰელსინკიში, ფინეთი.
* 2015: Wolt პირველად გაეშვა ჰელსინკიში. შეკვეთის მიღება მხოლოდ თან წაღებითაა შესაძლებელი.
* 2016: Wolt-მა დაამატა მიწოდება პლატფორმას და გაფართოვდა შვედეთსა და ესტონეთში. Wolt-მა ექსპერიმენტები ჩაატარა ტალინში თვითმართვადი მიწოდების რობოტებზე, Starship Technologies-თან თანამშრომლობით.  
* 2017: Wolt გაეშვა დანიაში, ლატვიასა და ლიეტუვაში.
* 2018: Wolt გაეშვა ხორვატიაში, ჩეხეთში, ნორვეგიში, უნგრეთში, საქართველოში, ისრაელსა და პოლონეთში.
* 2019: Wolt გაეშვა სერბეთში, საბერძნეთში, აზერბაიჯანში, სლოვაკეთში, სლოვენიასა და ყაზახეთში.
* 2020: Wolt გაეშვა იაპონიაში, კვიპროსში, მალტასა და გერმანიაში.
* 2021: Wolt გაერთიანდა Doordash-თან.

## სქოლიო
 

## რესურსები ინტერნეტში 
* ოფიციალური ვებგვერდი
* ვოლტის ოფიციალური ბლოგი
* Wolt-ის  iOS აპლიკაცია
* Wolt-ის Android აპლიკაცია
გოგიას ციხე

300px|მინი
**გოგიას ციხე** — ციხესიმაგრე ბორჯომის მუნიციპალიტეტში, მდებარეობს ბორჯომის ჩრდილო-დასავლეთ ნაწილში, მდინარე მტკვრის მარცხენა სანაპიროზე. ციხეს არქიტექტურული მონაცემების საფუძველზე X-XIV, XVII-XVIII საუკუნეებით  თარიღდება.

## ისტორია
ციხე ნაგებია კლდის ქვით, დარჩენილია მისი ერთი კვადრატული ფორმის კოშკი, დანარჩენი ნაწილები, მეორე კოშკი და გალავნის კედელი დაშლილია. კოშკის სიმაღლე უდრის 8 მეტრს. კოშკი ორსართულიანია, აქვს ერთი კარი, კედლებში გამართულია სათოფურები. ციხის აგებას ადგილობრივი ფეოდალის, გოგია ავალიშვილის სახელს უკავშირებენ.

აღნიშნულ ციხესთან დაკავშირებულია ცნობილი ლეგენდა, რომლის მიხედვით, ორი ძმა მტრად გადაჰკიდებია ერთმანეთს. ძმების შერიგების მიზნით, გოგიას ციხეზე დიდი ნადიმი გამართულა და მართლაც ძმები შერიგებულან. თუმცა ღვინომ მაინც თავისი გაიტანა, ძმები წაკინკლავებულან და დაუხოცავთ ერთმანეთი.

გოგიას ციხემ მნიშვნელოვანი როლი შეასრულა 1828 წელს რუსეთ-ოსმალეთის ომის დროს. გოგიას ციხეში იყო რუსეთის ჯარის საგუშაგო, რომელიც დარაჯობდა იმ ვიწრო გზას, რომელიც მტერს უნდა გაევლო. 1828 წლის 21 ივლისს ციხეს თავს დაესხა ოსმალების ჯარი. ქართლის მილიციის 40-კაციანმა რაზმმა შტაბს-კაპიტან თავად ვეზირიშვილის (ვიზიროვი) მეთაურობით აიძულა თურქები უკან დაეხიათ. აღნიშნულ ქართული მილიციის თავაგანწირულ ბრძოლას დიდი შეფასება მისცა ისტორიკოსმა ვ. პოტომ და აღნიშნულ ბრძოლას ქართული მილიციის სახელოვანი ბრძოლის ერთ-ერთი ეპიზოდი უწოდა.

## ლიტერატურა
* *მაკალათია ს.,* ბორჯომის ხეობა, თბ., 1957, გვ. 51-52
* *ალხაზიშვილი ი.,* ორიოდე დღე ბორჯომში, გაზეთი დროება, 1877  #9
* *ბერძენიშვილი ნ.,* საქართველოს ისტორიის საკითხები, ტ. 1, თბ., 1964
* *ბერძენიშვილი დ.,* ნარკვევები საქართველოს ისტორიული გეოგრაფიიდან. ზემო ქართლი – თორი, ჯავახეთი, თბ., 1985
* *გაბაშვილი თ.,* ვარძია: გზამკვლევი, თბ., 1945
* *გელაშვილი ბ.,* თორის ხეობის თავდაცვითი ნაგებობები ისტორიისათვის, ახალაციხის სახელმწიფო სასწავლო უნივერსიტეტი, გულანი, # 10, ახალციხე 2011
* *გელაშვილი ბ.,* ბორჯომის ხეობა XI-XIII საუკუნეებში, თბ., 2013 
* *ხუჯაძე გ.,* ბორჯომის ხეობა, თბ., 1969 
  
კატეგორია:ბორჯომის მუნიციპალიტეტის ციხესიმაგრეები
კატეგორია:კულტურული მემკვიდრეობის ძეგლები სამცხე-ჯავახეთის მხარეში
ბურგილიოს-დელ-სერო

**ბურგილიოს-დელ-სერო** () — მუნიციპალიტეტი ესპანეთში, შედის ესტრემადურის ავტონომიური გაერთიანების ბადახოსის პროვინციის საფრა-რიო-ბოდიონის  კომარკის შემადგენლობაში.  ფართობი — 187,5 კმ². მოსახლეობა — 3066 კაცი (2020 წ.).

## იხილეთ აგრეთვე
* ბადახოსის მუნიციპალიტეტები

## რესურსები ინტერნეტში
* ბურგილიოს-დელ-სეროს მუნიციპალიტეტის ოფიციალური საიტი 

## სქოლიო
კატეგორია:ბადახოსის მუნიციპალიტეტები
ფერან სოლე

**ფერან სოლე სელე** (დ. 25 აგვისტო, 1992) — ესპანელი ხელბურთელი. „პარი სენ-ჟერმენისა“ და ესპანეთის ხელბურთელთა ეროვნული ნაკრების წევრი. არის ევროპის ორგზის ჩემპიონი (2018, 2020) და მსოფლიო ჩემპიონატის ბრინჯაოს მედლის პრიზიორი (2021).

## რესურსები ინტერნეტში
* პროფილი ევროპის ხელბურთის ფედერაციის საიტზე

კატეგორია:ესპანელი ხელბურთელები
კატეგორია:ცოცხალი ადამიანები
ელ-კუერვო

**ელ-კუერვო** (, ) — მუნიციპალიტეტი ესპანეთში, შედის არაგონის ავტონომიური გაერთიანების ტერუელის პროვინციის ტერუელის კომარკის შემადგენლობაში.  ფართობი — 20,759349 კმ². მოსახლეობა — 80 კაცი (2020 წ.).

## იხილეთ აგრეთვე
* ტერუელის მუნიციპალიტეტები

## რესურსები ინტერნეტში
* ელ-კუერვოს მუნიციპალიტეტის ოფიციალური საიტი 
* Gran Enciclopedia Aragonesa - ელ-კუერვო 

## სქოლიო
კატეგორია:ტერუელის მუნიციპალიტეტები
კოლოჩავა

**კოლოჩავა** () — სოფელი მიჟჰირიის რაიონში, ზაკარპატიის ოლქში, უკრაინაში.

1976-1992 წლებში კოლოჩავას მინიჭებული ჰქონდა დაბის სტატუსი. 1992 წლის 6 მარტიდან არის სოფელი.

## სქოლიო
კატეგორია:მიჟჰირიის რაიონის სოფლები
კრილი

**კრილი** () — ზღვის უმაღლესი კიბოსნაირების რიგი. სხეულის სიგრძე 7 მმ-დან 10–15 სმ-მდეა. გარეგნულად წააგვანან კრევეტებს. ღეროსებრი ფასეტური თვალები კარგადაა განვითარებული. ლაყუჩები გამოსულია მკერდის ფეხების ძირიდან, არ არიან დაფარული კარაპაქსით. ორგანშტოებიანი მკერდის ფეხები გამოიყენება მხოლოდ საცურაოდ. აქვთ განათების ორგანოები — ფოტოფორები; როდესაც ისინი არ არის ანთებული, მაშინ კრილი არ ჩანს, რადგან მათი სხეული გამჭვირვალეა. ცნობილია 90-მდე სახეობა, რომლებიც 2 ოჯახშია გაერთიანებული: *Euphasiidae* და *Bentheuphausiidae* (ერთი სახეობით — *Bentheuphausia amblyops*). პლანქტონური ორგანიზმებია. კვერცხს ყრიან წყალში. ვითარდებიან მეტამორფოზით. წარმოადგენენ წყლის სარეწი თევზებისა და უკბილო ვეშაპების საკვებს. ყველაზე ცნობილი სახეობაა ანტარქტიკული კრილი (*Euphausia superba*).

## სქოლიო 
*
არმატურა

მინი|არმატურის შეკვრა
**არმატურა** () — რკინაბეტონის კონსტრუქციების შემადგენელი ნაწილი, რომელიც წარმოადგენს ბეტონში დატანებული ელემენტების (ძირითადად ფოლადის ღეროების) ერთობლიობას, რომლის დანიშნულებაა ბეტონის გაძლიერება გამჭიმავი (იშვიათად — მკუმშავი) ძალვების თავის თავზე მისაღებად. 

ძირითადად იყენებენ ფოლადის მოქნილ არმატურას (ცალკეული ღეროების ან შენადუღი ბადეებისა და კარკასების სახით); ზოგჯერ კი ხისტ არმატურასაც (გაგლინული ორტესებრები, შველერები, კუთხოვნები). არმატურა შეიძლება იყოს მუშა, რომელსაც აწყობენ რკინაბეტონის კონსტრუქციებში გაანგარიშების თანახმად, სამონტაჟო და მანაწილებელი, რომელთა დანიშნულებაა მუშა არმატურასთან ერთად კარკასებისა და ბადეების შექმნა და რომლებსაც კონსტრუქციული მოსაზრებებით აწყობენ.

არმატურის ძირითადი სახეობებია: ღეროვანი არმატურა (ცხლად გაგლინული, თერმულად და გაჭიმვით განმტკიცებული), რომელიც სიმტკიცის მიხედვით 7 კლასად იყოფა (მზადდება 6-90 მმ დიამეტრისა) და მავთულიანი არმატურა (3-8 მმ დიამეტრისა). წინასწარ დაძაბულ კონსტრუქციებში იყენებენ დაძაბულ არმატურას, რომელსაც გაგლეჯისადმი მაღალი დროებითი წინაღობა აქვს — 900 მეგნ/მ2 (90 კგძ/მმ2) და მეტიც. ბეტონთან არმატურის შეჭიდების გასაუმჯობესებლად სარგებლობენ პერიოდული არმატურით. წინასწარდაძაბული რკინაბეტონის კონსტრუქციებში ღეროვანი არმატურის გარდა იყენებენ დიდი სიმტკიცის ცივჭიმული მავთულის წნებსა და კონებს. არმოცემენტის კონსტრუქციები არმირებულია წვრილი მავთულის წმინდა ბადეებით. არმატურად შეიძლება სხვა მასალის გამოყენებაც (მინაპლასტიკები)

## ლიტერატურა
*ნინუა ნ., რკინაბეტონის კონსტრუქციების მოკლე კურსი, ნაწ. 1, თბ., 1968;
*წულეისკირი მ., რკინაბეტონი, ნაწ. 1, თბ., 1960;
*Строительные нормы и правила, ч. 1, разд. В, гл. 4 - Арматура для железнобетонных конструкции, М., 1963.

კატეგორია:რკინაბეტონის კონსტუქციები
კატეგორია:სამშენებლო მასალები
ციბრუტელები

**ციბრუტელები** () — უხერხემლო ცხოველების ტიპი პირველადღრუიანი ჭიების ჯგუფისა. მრავალუჯრედიან ცხოველებს შორის ყველაზე მცირე ზომისანი არიან. აქვთ მოგრძო, იშვიათად სფეროსებრი სხეული (სიგრძით 0,03–2,5 მმ, ჩვეულებრივ 1 მმ-მდე), რომელიც შედგება თავისაგან, ტანისა და ფეხისაგან. სხეულის უჯრედთა რაოდენობა მუდმივია; ქსოვილის უმრავლესობა წარმოდგენილია სინციტიუმით. ამ უკანასკნელის ეპიდერმისის წარმომქმნელი გარე პლაზმური მემბრანის ქვეშ მდებარეობს მჭიდრო შრე, რომელიც უზრუნველყოფს სხეულის ფორმის შენარჩუნებას.

გამჭვირვალე ნაწლავების წინა განყოფილებაში აქვთ საღეჭი მოწყობილობა — მასტაქსი. სხეულის უკანა ნაწილში მდებარეობს მამოძრავებელი ფეხი, რომელიც ბოლოვდება ერთი ან ორი გამონაზარდით; მათი დახმარებით ციბრუტელას შეუძლია სუბსტრატზე მიმაგრება. ნერვული სისტემა შედგება თავის განგლიონისა და ორი გვერდითი ნერვული ჭიმისაგან, რომლებიც შეერთებულია ბევრად მცირე გვერდითი განგლიონების რამდენიმე წყვილით (სულ 200-მდე ნეირონი); სენსორული ორგანოები წარმოდგენილია მექანო-, ჰემო- და ფოტორეცეპტორული სენსილებით. გამოყოფის ორგანოები (პროტონეფრიდიუმები) იხსნება კლოაკაში.

კვერცხმდები ან, იშვიათად, ცოცხლადმშობი ცხოველებია. საკვერცხეები (კენტი ან წყვილი) ოოციტების მუდმივი რიცხვითაა წარმოდგენილი, ხშირად საყვითრეებითაა (უზრუნველყოფს ჩანასახის კვებას). ნაწილი ციბრუტელების მამრები უცნობია (იხ. პართენოგენეზი). დანარჩენებში პართენოგენეზული გამრავლება ჭარბობს, მაგრამ იგი ენაცვლება სქესობრივს: განსაზღვრულ მომენტში ჩნდებიან ჯუჯა ჰაპლოიდური მამრები; შეჯვარების შემდეგ მდედრები დებენ მკვრივი ორმაგი გარსის მქონე კვერცხს, რომლიდანაც იჩეკებიან პართენოგენეზული მდედრები.

ცნობილია დაახლოებით 2000 სახეობა. გავრცელებული არიან მთელ მსოფლიოში; ბინადრობენ მტკნარ და მლაშე წყალსატევებში (ფსკერის და პლანქტონური ფორმები), ტენიან ნიადაგში, ქვიშაში, ხავსებს შორის და ა.შ. მრავალი ციბრუტელა არახელსაყრელი პირობების შემთხვევაში (მაგ., წყალსატევის ამოშრობის დროს) ეცემა ანაბიოზში. იკვებებიან ბაქტერიებით, უმარტივესებით, იშვიათად — სხვა ციბრუტელებით. ერთ დღე-ღამეში შთანთქმული საკვების მასა სხეულისას შესაძლოა 6-ჯერაც აღემატებოდეს. დიდი მნიშვნელობა აქვთ როგორც პლანქტონის შემადგენლებს (წარმოადგენენ სხვა ცხოველების საკვებს), განსაკუთრებით მტკნარ წყალსატევებში. მნიშვნელოვან როლს თამაშობენ წყალსატევების თვითგაწმენდაში. ზოგიერთ სახეობას (მაგ., *Brachionus*-ის გვარის წარმომადგენლებს) აშენებენ კულტურაში როგორც თევზის ლიფსიტის საკვებს.

## სქოლიო 
*
პოლიფაგია

**პოლიფაგია**, *მრავლისმჭამელობა* ( — „ბევრი“ და  — „შთამნთქმელი“) — ცხოველთა კვება მრავალფეროვანი ცხოველური და მცენარეული საკვებით. მაგ., მდელოს ფარვანას მუხლუხები იკვებებიან 160 სახეობის მცენარით; ტყის წითური ჭიანჭველა ჭამს მწერებისა და სხვა უხერხემლოების ასეულობით სახეობას, აგრეთვე მრავალ მცენარეს. პოლიფაგები არიან ბაყაყები, ხვლიკები, მცირედსპეციალიზებული მტაცებელი ფრინველები — კაკაჩები, ძერები. როგორც წესი, პოლიფაგები გამოირჩევიან საჭმლის მომნელებელი სისტემის ზოგიერთი ანატომიური, ფიზიოლოგიური და ბიოქიმიური თავისებურებით (მაგ., მათი საჭმლის მომნელებელი ფერმენტები ბევრად უფრო მრავალფეროვანია, ვიდრე სტენოფაგებისა). პოლიფაგებისაგან განსხვავებით, ევრიფაგები (ანუ ყოვლისმჭამელები) ხასიათდებიან საკვების მოხმარების უკიდურესი მრავალფეროვნებით. ცალკეული სახეობის საკვების არამდგრადი მარაგების მქონე ზომიერ და მაღალ განედებში, აგრეთვე ღარიბი სახეობრივი შემადგენლობის ბიოცენოზებში მცხოვრები ორგანიზმებისთვის პოლიფაგია უზრუნველყოფს მათ არსებობას. მათ ასევე შეუძლიათ ერთი ან რამდენიმე სახეობის საკვებზე გადასვლა, რასაც მონოფაგია და ოლიგოფაგია ეწოდება.

## სქოლიო 
კატეგორია:კვების ეკოლოგია
დავიდ ბალაგერი

**დავიდ ბალაგერი** (დ. 17 აგვისტო, 1991) — ესპანელი ხელბურთელი. „ნანტისა“ და ესპანეთის ხელბურთელთა ეროვნული ნაკრების წევრი. არის ევროპის ერთგზის ჩემპიონი (2018).

## რესურსები ინტერნეტში
* პროფილი ევროპის ხელბურთის ფედერაციის საიტზე

კატეგორია:ესპანელი ხელბურთელები
კატეგორია:ცოცხალი ადამიანები
ციბრუტელასებრნი

**ციბრუტელასებრნი** () — მწერების ოჯახი ხოჭოების რიგისა. სიგრძით 3–10 (იშვიათად 27-მდე) მმ-სანი არიანი. აქვთ წვეთის ან თითისტარასებური ფორმის მტაცებლები არიან. იკვებებიან წყლის წვრილი ჭიებით და ფეხსახსრიანებით, მალარიის კოღოს მატლებით.

## სქოლიო 
*
სერგეი ჩეტვერიკოვი

**სერგეი სერგეის ძე ჩეტვერიკოვი** (დ. , მოსკოვი — გ. 2 ივლისი, 1959, გორკი, ახლანდ. ნიჟნი-ნოვგოროდი) — რუსი ბიოლოგი, გენეტიკოსი. სერგეი ივანეს ძე ჩეტვერიკოვის ვაჟი. 1906 წელს დაამთავრა მოსკოვის უნივერსიტეტი. 1909–1917 წლებში იყო ქალთა უმაღლესი კურსების (მოსკოვი) დოცენტი, 1917–1919 წლებში — მოსკოვის მე-2 სახელმწიფო უნივერსიტეტისა, 1919–1929 წლებში — 1-ლისა. 1921–1929 წლებში იყო სსრკ მეცნიერებათა აკადემიის ექსპერიმენტული ბიოლოგიის ინსტიტუტის გენეტიკის განყოფილების გამგე. 1929 წელს დააკავეს პოლიტიკური ბრალდებით და გაასახლეს მოსკოვიდან. 1935–1948 წლებში იყო გორკის უნივერსიტეტის გენეტიკის კათედრის გამგე (1938-დან პროფესორი). 1948 წელს, როდესაც საბჭოთა კავშირში გენეტიკა ცრუმეცნიერებად გამოცხადდა, შეწყვიტა სამეცნიერო საქმიანობა. მისი ძირითადი ნაშრომები გენეტიკის, ევოლუციის თეორიის, მწერების მორფოლოგიისა და სისტემეტიკის დარგებშია. პირველმა წამოაყენა დებულება მუტაციებით წარმოქმნილი სახეობების მიერ ბუნების გაჯერების შესახებ, გენეტიკურ პროცესების (მუტაცია, თავისუფალი შეჯვარება, ბუნებრივი გადარჩევა) და სახეობათა წარმოქმნისა და ევოლუციის მნიშვნელობაზე; თვითონვე გადო ხიდი დარვინის სწავლებასა და გენეტიკას შორის, რითაც სათავე დაუდო ევოლუციურ გენეტიკას.

## თხზულებები 
* 
* 
* 

## ლიტერატურა 
* 
* 
* 

## სქოლიო 
კატეგორია:1941-1945 წლების დიდ სამამულო ომში მამაცური შრომისათვის მედლით დაჯილდოებულები
კატეგორია:რუსი გენეტიკოსები
კატეგორია:რუსი ენტომოლოგები
კატეგორია:საბჭოთა ბიოლოგები
კატეგორია:საბჭოთა გენეტიკოსები
კატეგორია:რეპრესირებულები
კატეგორია:მოსკოვში დაბადებულები
ციმბირული აბრეშუმხვევია

**ციმბირული აბრეშუმხვევია** () — პეპელა პარკხვევიასებრთა ოჯახისა. წიწვოვან მცენარეთა საშიში მავნებელი. ფართოდაა გავრცელებული რუსეთის ტაიგის ზონაში. ზიანს აყენებს ნაძვს, ლარიქსს, სოჭს, კედრისებრ ფიჭვებს და სხვ. ფრთების შლილი 40–80 მმ-ია. შეფერილია ღია ყავისფრიდან მუქ რუხამდე. მუხლუხების სიგრძე 55–70 მმ-ია, იზამთრებენ ტყის ნაფენში, გაზაფხულზე იკვებებიან წიწვებითა და ახალგაზრდა გირჩებით. პეპლების მასიური ფრენა ივლისის შუა ხანებიდან იწყება, დედალი კვერცხს წიწვებზე დებს. ნაყოფიერება 200–300-დან 800 კვერცხამდეა. არეალის სამხრეთ ნაწილში გენერაცია ერთლიანია, დანარჩენ ადგილებში ერთი თაობის განვითარება 2 (იშვიათად 3) წელი მიმდინარეობს. ზაფხულში ცხელი და მშრალი ამინდები აჩქარებს მის განვითარებას, გამრავლების აფეთქებები მნიშვნელოვან ზიანს აყენებს სატყეო მეურნეობას. მასთან საბრძოლველად მუხლუხის განვითარების პერიოდში მავნებლის კერებს ავიაციით ან სახმელეთო გზით ამუშავებენ ინსექტიციდებით.

## სქოლიო 
კატეგორია:პარკხვევიასებრნი
ჟოვენელ მოიზი

**ჟოვენელ მოიზი** (დ. 26 ივნისი, 1968 – გ. 7 ივლისი, 2021) — ჰაიტელი მეწარმე და პოლიტიკოსი. ჰაიტის პრეზიდენტი 2017 წლის 7 თებერვლიდან გარდაცვალებამდე, 2021 წლის 7 ივლისამდე.

2016 წლის ნოემბერში მოიზიმ გაიმარჯვა ჰაიტის საპრეზიდენტო არჩევნებში. მან ჰაიტის პრეზიდენტის თანამდებობა 2017 წლის თებერვალში დაიკავა. 2019 წელს ქვეყანაში არსებულმა საპროტესტო გამოსვლებმა, რომელის ერთ-ერთი მოთხოვნა მისი გადადგომაც იყო, ჰაიტიში კრიზისი გამოიწვია.

2021 წლის 7 ივლისს, მოიზი მოკლეს საკუთარ რეზიდენციაში. მისი გარდაცვალების შემდეგ პრეზიდენტის მოვალეობის შესრულებას შეუდგა ჰაიტის პრემიერ-მინისტრი კლოდ ჟოზეფი.

## რესურსები ინტერნეტში
* Treccani

## სქოლიო
კატეგორია:ჰაიტის პრეზიდენტები
კატეგორია:მოკლული პრეზიდენტები
კატეგორია:XXI საუკუნეში მოკლული პრეზიდენტები
ომარ კელაპტრიშვილი

**ომარ კელაპტრიშვილი** (დ. 1 იანვარი, 1943, კავთისხევი, კასპის რაიონი — გ. 16 აგვისტო, 1992) — ქართველი მუსიკოსი. საქართველოს სახალხო არტისტი (1990).

## ბიოგრაფია
ომარ კელაპტრიშვილი დაიბადა 1943 წლის 1 იანვარს დღევანდელი კასპის მუნიციპალიტეტის სოფელ კავთისხევში. 1964 წელს დაამთავრა სერგო ზაქარიაძის სახელობის თბილისის კულტურულ-საგანმანათლებლო სასწავლებელი. 1971–1972 წლებში სწავლობდა ვ. სარაჯიშვილის სახელობის თბილისის სახელმწიფო კონსერვატორიაში. საერთაშორისო ფესტივალების (1970, ქ. კონფოლანი, საფრანგეთი, 1980, 1990, ქ. კიოლნი, გერმანია) ლაურეატი, პირველი ადგილისა და ოქროს მედლის მფლობელი.

ანსამბლ „რუსთავის“ დაარსებიდან ანსამბლის ინსტრუმენტული ჯგუფის ხელმძღვანელი და უცვლელი სოლისტი იყო. 

სალამურზე მაღალი ოსტატობით უკრავდა ქართველ და სხვა კომპოზიტორთა რთულ მუსიკალურ ნაწარმოებებს. მან გააფართოვა სალამურის რეპერტუარი და აღმოაჩინა ამ საკრავისათვის მანამდე უცნობი შესაძლებლობები. დააარსა ანსამბლი „იავნანა“, რომელსაც შემდგომში მის პატივსაცემად „კელაპტარი“ დაერქვა. მოგზაურობდა საქართველოს ყველა კუთხეში და აგროვებდა ფოლკლორულ მასალებს. დიდი წვლილი მიუძღვის ეროვნული ინსტრუმენტული კულტურის განვითარებაში, მისი დამსახურებაა, რომ ქართულმა სალამურმა მთელი მსოფლიო მოიარა.

მისი სახელი მინიჭებული აქვს კავთისხევის საჯარო სკოლას. თბილისში, საცხოვრებელ სახლზე გაკრულია მემორიალური დაფა, მიმდებარე ტერიტორიაზე არსებული სკვერიც მისი სახელობისაა, იქვე აღმართულია ბიუსტი. მისი ბიუსტი ასევე აღმართულია კასპის კულტურის ცენტრის ტერიტორიაზე.

## ჯილდოები და აღიარება
* 1980 — საქართველოს დამსახურებული არტისტი
* 1990 — საქართველოს სახალხო არტისტი (1990).

## ლიტერატურა
* 
* მუსიკის ენციკლოპედიური ლექსიკონი, თბ., 2007, გვ. 133

## რესურსები ინტერნეტში
* ომარ კელაპტრიშვილი — კასპის მუნიციპალიტეტის მერია
* ომარ კელაპტრიშვილი discogs-ზე

## სქოლიო
კატეგორია:დაბადებული 1 იანვარი
კატეგორია:დაბადებული 1943
კატეგორია:გარდაცვლილი 16 აგვისტო
კატეგორია:გარდაცვლილი 1992
კატეგორია:ქართველი მუსიკოსები
კატეგორია:კასპის მუნიციპალიტეტში დაბადებულები
კატეგორია:საქართველოს სსრ-ის დამსახურებული არტისტები
კატეგორია:საქართველოს სსრ-ის სახალხო არტისტები
კატეგორია:დიდუბის პანთეონში დაკრძალულები
ისოროკუ იამამოტო

**ისოროკუ იამამოტო** (;  დ. 4 აპრილი, 1884 – გ. 18 აპრილი, 1943) — იაპონელი მარშალ-ადმირალი, იაპონიის საიმპერატორო ფლოტის მეთაური და იაპონიის გაერთიანებული ფლოტის მთავარსარდალი მეორე მსოფლიო ომის პერიოდში მის გარდაცვალებამდე.

იამამოტოს ეკავა რამდენიმე მნიშნველოვანი თანამდებობა იაპონიის საიმპერატორო ფლოტში, მან წამოიწყო და განახორციელა მრავალი ცვლილება და რეორგანიზაცია, განსაკუთრებული წვლილი მიუძღვის საზღვაო ფლოტის ავიაციის განვითარებაში. ის იყო იაპონიის საზღვაო ძალების მთავარსარდალი წყნარი ოკეანის თეატრის ადრეულ წლებში და იაპონურ ძალებს ხელმძღვანელობდა ისეთ მნიშვნელოვან და მასშტაბურ ოპერაციებში, როგორიცაა თავდასხმა პერლ-ჰარბორზე და მიდუეის ბრძოლა.

იამამოტო დაიღუპა, როცა ამერიკელებმა გაშიფრეს მისი ფრენის მარშრუტი და სპეციალურად მისი ლიკვიდაციისთვის დაგეგმილი ოპერაცია შურისძიების ფარგლებში სოლომონის კუნძულების კამპანიისას ჩამოაგდეს მისი თვითმრინავი კუნძულ ბუგენვილზე. ამერიკელთათვის ეს იყო შურისძიება იამამოტოზე, რომელიც პერლ-ჰარბორზე თავდასხმის მთავარი ინიციატორი იყო და რომელმაც გამოიწვია ომის დაწყება იაპონიასა და აშშ-ს შორის. ადმირალი იამამოტოს დაღუპვა დიდი დარტყმა იყო იაპონელთა საბრძოლო სულისკვეთებაზე მეორე მსოფლიო ომის დროს.

## რესურსები ინტერნეტში 
* [ისოროკუ იამამოტო](http://navalhistory.flixco.info/G/131432x19846(a90670z2e79211)/8330/a0.htm) 
* იამამოტო ისოროკუ

## სქოლიო 
კატეგორია:დაბადებული 4 აპრილი
კატეგორია:დაბადებული 1884
კატეგორია:გარდაცვლილი 18 აპრილი
კატეგორია:გარდაცვლილი 1943
კატეგორია:იაპონელი სამხედრო მოღვაწეები
კატეგორია:იაპონიის საიმპერატორო ფლოტის ადმირლები
ალ-ნასრი (საფეხბურთო კლუბი)

**ალ-ნასრი** — არაბთა გაერთიანებული საამიროების საფეხბურთო კლუბი. დაარსდა 1945 წელს, რისი წყალობითაც ითვლება ქვეყნის პირველ და უძველეს საფეხბურთო კლუბად. გუნდის საშინაო არენაა ალ-მაკტუმის სტადიონი, რომელიც 15&nbsp;058 ადამიანს იტევს.

## რესურსები ინტერნეტში
* ოფიციალური საიტი

კატეგორია:არაბთა გაერთიანებული საამიროების საფეხბურთო კლუბები
ფელიპე ბორჟესი

**ფელიპე ბორჟეს დუტრა რიბეირო** (დ. 4 მაისი, 1985) — ბრაზილიელი ხელბურთელი. „კრეტეილისა“ და ბრაზილიის ხელბურთელთა ეროვნული ნაკრების წევრი. არის პან-ამერიკული თამაშების ორგზის ჩემპიონი (2007, 2015).

## რესურსები ინტერნეტში
* პროფილი ევროპის ხელბურთის ფედერაციის საიტზე

კატეგორია:ბრაზილიელი ხელბურთელები
კატეგორია:ცოცხალი ადამიანები
DaBaby

**ჯონათან ლინდეილ კირკი** (დ. 22 დეკემბერი, 1991), ცნობილი სასცენო სახელით **DaBaby** — ამერიკელი რეპერი. აქტიურია 2014 წლიდან. გამოშვებული აქვს 3 სტუდიური ალბომი, 117 სინგლი და 13 მიქსტეიპი.

## რესურსები ინტერნეტში
* ოფიციალური საიტი

## სქოლიო
კატეგორია:ამერიკელი რეპერები
კატეგორია:ცოცხალი ადამიანები
ვახა აგაევი

**ვახა აგაევი** (დ. 15 მარტი, 1953 – გ. 23 სექტემბერი, 2020) — რუსი პოლიტიკოსი. 2011 წლიდან გარდაცვალებამდე წარმოადგენდა კრასნოიარსკის ოლქს რუსეთის დუმაში. იყო რუსეთის ფედერაციის კომუნისტური პარტიის წევრი. 

2020 წლის 23 სექტემბერს 67 წლის ასაკში გარდაიცვალა COVID-19-ით.

## სქოლიო
კატეგორია:რუსი პოლიტიკოსები
კატეგორია:მოსკოვში გარდაცვლილები
კატეგორია:COVID-19-ის პანდემიით გარდაცვლილები რუსეთში
ანატოლი კინახი

**ანატოლი კინახი** (; დ. 4 აგვისტო, 1954) — უკრაინელი პოლიტიკოსი. უკრაინის უმაღლესი რადის ყოფილი დეპუტატი. 2005 წლის 27 სექტემბრიდან 2006 წლის 16 მაისამდე იყო ეროვნული უსაფრთხოებისა და თავდაცვის საბჭოს მდივანი. 2005 წლის თებერვლიდან ამავე წლის სექტემბრამდე იყო უკრაინის პირველი ვიცე-პრემიერი. 2001 წლის 29 მაისიდან 2002 წლის 21 ნოემბრამდე იკავებდა უკრაინის პრემიერ-მინისტრის თანამდებობას.

## რესურსები ინტერნეტში 
* ოფიციალური საიტი 

## სქოლიო
კატეგორია:უკრაინის პრემიერ-მინისტრები
კატეგორია:დაბადებული 1954
კატეგორია:დაბადებული 4 აგვისტო
კატეგორია:დეპუტატები, რომლებმაც ხმა მისცეს დიქტატორულ კანონებს 16 იანვარს
კატეგორია:უკრაინის I  მოწვევის უმაღლესი რადის წევრები
კატეგორია:უკრაინის მე-3 მოწვევის უმაღლესი რადის წევრები
კატეგორია:უკრაინის მე-4 მოწვევის უმაღლესი რადის წევრები
კატეგორია:უკრაინის მე-5 მოწვევის უმაღლესი რადის წევრები
კატეგორია:უკრაინის მე-6 მოწვევის უმაღლესი რადის წევრები
კატეგორია:უკრაინის მე-7 მოწვევის უმაღლესი რადის წევრები
კატეგორია:ცოცხალი ადამიანები
კატეგორია:XXI საუკუნის უკრაინელი პოლიტიკოსები
Marriott Hotels & Resorts

**Marriott Hotels & Resorts** — Marriott International-ის სრული მომსახურეობის სასტუმროებისა და კურორტების ბრენდი. 2021 წლის პირველი კვარტლის მდგომარეობით, ბრენდის ქვეშ მოქმედებდა 589 სასტუმრო და კურორტი 207 448 ოთახით.

## ისტორია და ახლანდელი საქმიანობა
მერიოტის ქსელის ისტორია 1950-იან წლებში გახსნილი  ორი მოტელით დაიწყო. პირველი მათგანი ვაშინგტონის მახლობლად გაიხსნა, როგორც აეროპორტის მოტელი Quality Inn. რამდენიმე წელიწადში კი პირველის მახლობლად მეორე მოტელი, Twin Bridges  გაიხსნა. მეორე მოტელის გახსნისთანავე, მარიოტი დაიბადა, როგორც ბრენდის სახელი. Twin Bridges- ის ქონება 1990 წელს დაანგრიეს, მაგრამ Key Bridge- ის ქონება კვლავ მუშაობს, მაგრამ, როგორც სრულფასოვანი სასტუმრო.

1967 წელს მარიოტმა გახსნა პირველი საკურორტო სასტუმრო,  Camelback Inn, არიზონაში, აშშ. Marriott Hotels & Resorts შეერთებული შტატების გარეთ პირველად 1969 წელს გაფართოვდა, მერიოტის გახსნით აკაპულკოში, მექსიკა .

1975 წლისთვის Marriott Hotels & Resorts გაფართოვდა ევროპაში, იმ წელს გაიხსნა სასტუმრო Amsterdam Marriott .

1999 წლისთვის Marriott Hotels & Resorts ბრენდის ქვეშ ოპერირებდა 360 სასტუმრო მსოფლიოს 47 ქვეყანაში. 

2010 წლის ნოემბერში Marriott Hotels & Resorts- მა აღნიშნა ბრენდის სახელქვეშ, 500-ე სასტუმროს, Pune Marriott Hotel & Convention Center-ის გახსნა პუნაში, ინდოეთი .

## სასტუმროები
### რაოდენობა
#### 2006-2014
#### 2015 წლიდან
### სასტუმროები მსოფლიოში
### სასტუმროები აშშ-ში 
### საქართველოში
საქართველოში Marriott Hotels & Resorts-ის ქსელის ერთადერთი სასტუმრო თბილისი მარიოტია
#### სასტუმრო თბილისი მარიოტი
]]
სასტუმრო თბილისი მარიოტი რუსთაველის გამზირზე 2002 წელს გაიხსნა. შენობის რესტავრაცია და სასტუმროს გახსნა GMT ჯგუფმა განახორციელა.

## გარე ბმულები 
* მარიოტის სასტუმროები და კურორტები

## სქოლიო
კატეგორია:სასტუმროების ქსელები
ალანხე (ბადახოსი)

**ალანხე** () — მუნიციპალიტეტი ესპანეთში, შედის ესტრემადურის ავტონომიური გაერთიანების ბადახოსის პროვინციის მერიდის კომარკის შემადგენლობაში.  ფართობი — 160,3 კმ². მოსახლეობა — 1856 კაცი (2020 წ.).

## იხილეთ აგრეთვე
* ბადახოსის მუნიციპალიტეტები

## რესურსები ინტერნეტში
* ალანხის მუნიციპალიტეტის ოფიციალური საიტი 

## სქოლიო
კატეგორია:ბადახოსის მუნიციპალიტეტები
ხემყრალის აბრეშუმხვევია

**ხემყრალის აბრეშუმხვევია** იგი მრავლისმჭამელია, უპირატესობას ანიჭებს ხემყრალს,

ხემყრალის აბრეშუმხვევიას ქვესახეობაა აბუსალათინის აბრეშუმხვევია (*Samia cynthia ricini*), რომელიც იკვებება აბუსალათინის ფოთლით. პარკიდან იღებენ ბზინვარე და მოყავისფრო-მოწითალო აბრეშუმს. ნახევრად მოშინაურებულია ინდოეთში.

## გალერეა 

ფაილი:Samia cynthia adult male sjh.JPG|მამალი
ფაილი:Samia cynthia adult female sjh.JPG|დედალი
ფაილი:Oruga de gusano de seda del ricino (Samia cynthia), Mariposario de Icod de los Vinos, Tenerife, España, 2012-12-13, DD 01.jpg|მუხლუხი

## სქოლიო 
კატეგორია:ფარშავანგთვალასებრნი